open-index/open-wikipedia-markdown huggingface dataset:
Skeise-VM 1969 for kvinner

**Verdsmeisterskapen på skeiser 1969 for kvinner** fann stad i Grenoble i Frankrike dagane 1. og 2. februar 1969. 29 utøvarar frå 11 land deltok i stemnet, av dei tre frå Noreg. Meisterskapen i firkamp bestod av dei fire øvingane 500 m, 1000 m, 1500 m og 3&nbsp;000 meter.

Lasma Kauniste frå Sovjetunionen vart verdsmeister framom tittelsforsvararen Stien Kaiser frå Nederland. Norske Kirsti Biermann fekk bestetid på 500 m, Stien Kaiser på 1500 m, Lasma Kauniste på 1000 m og nederlandske Ans Schut på 3&nbsp;000 meter.

## Skeise-VM 1969



Dato: 1./2. februar 1969


### 500 m





### 1500 m





### 1000 m





### 3&nbsp;000 m





## Kjelder
*Arbeiderbladet 3. februar 1969
Lāsma Kauniste

**Lāsma Kauniste**, fødd Avotiņa, () er ein tidlegare skeiseløpar frå Riga i Latvia som representerte Sovjetunionen. Ho vart verdsmeister i 1969.

Lāsma Kauniste vart i 1967 nummer to i Skeise-VM i Deventer og nummer tre i den sovjetiske meisterskapen. Sesongane 1968-70 enda ho årleg på andreplassen i sovjetmeisterskapen. Under Vinter-OL i Grenoble deltok ho i tre av distansane og vart som best nummer fem på 1500 meter. Ved Skeise-VM 1969 på olympia-arenaen i Grenoble gjekk ho fire gode distanseløp, noko som sikra henne laurbærkransen framom Stien Kaiser, verdsmeisteren dei to føregåande åra. 

## Kjelder

**Denne artikkelen bygger på «[[:en:Lāsma Kauniste|Lāsma Kauniste]]» frå ,  den 26. januar 2018.*
Vågstrandstunnelen

**Vågstrandtunnelen** er ein 3&nbsp;665 meter lang tunnel på Europaveg 136 i Rauma kommune i Møre og Romsdal, opna i desember 2014. Tunnelen strekker seg frå om lag Stolsneset rett nord for den nordlege opninga av Måndalstunnelen til Ner-Våge på Vågstranda. Tunnelen ligg i stigning frå ti meter over havet ved opninga i sør mot Måndalen til eit høgste punkt på femti meter over havet inne i tunnelsen, og derfrå i fall til om lag 20 meter over havet ved opninga i nord på Vågstranda.

Bygginga av tunnelen med vegtilknytingar tok til i september 2012. Ein 1,2 kilometer lang strekning med ny veg inngjekk i prosjektet, og dessutan gang- og sykkelveg og nye lokalvegar. Stein frå tunnelen vart nytta til ei sjøfylling som europavegen ligg på i Tresfjorden fram til Tresfjordbrua.

## Kjelder
Stefán Karl Stefánsson

**Stefán Karl Stefánsson** {() var ein islandsk skodespelar frå Hafnarfjörður.
Han var mest kjend for rolla som Robbie Rotten i LazyTown frå 2004. 

I oktober 2016 vart det kjend at skodespelaren hadde fått kreft i bukspyttkjertelen. Dette førte til at LazyTown-skribenten Mark Valenti opna ei pengeinnsamling på nettstaden GoFundMe. Her gav han folk på internett løyve til å nøyta ein song frå LazyTown kalla *We Are Number One* til å laga parodiar og mem. Dette var for å samla inn pengar til Stefánssons utgifter når at han vert for sjuk til å jobba. 

## Kjelder
Heimesjukepleie

**Heimesjukepleie** er ei teneste som yt sjukepleie for pasientar i eigen heim. Tenesta vert drive av kommunen som del av primærhelsetenesta, ofte organisert under Pleie- og omsutstenesta. Tenesta vart først oppretta som menighetssøsterteneste av kyrkja, men har sidan vorte eit kommunalt ansvar. Ofte vert den organisert  saman med heimehjelpsordninga.

Personar med spesielle hjelpebehov og med behov for stell av sår, administrering av medikament  - til dømes på smertepumpe og med komplisert handsaming for spesielle sjukdomar. Desse kan bu heime lenge ved hjelp av heimesjukepleie. Slik vert behovet redusert for sjukeheimplassar. Frå 2008 er det vorte vanlegare å skriva pasientar ut frå sjukehusa tidlegare enn før. Nokre vert lagd inn på sjukeheimane som meir får preg av enkle sjukehus. Heimesjukepleia får oftare ansvar for avansert sårpleie etter omfattande inngrep.

Heimesjukepleia vert bemanna både med sjukepleiarar og hjelpepleiarar. For nokon tunge og/eller ressurskrevende pasientar reiser to pleiarar saman i besøk, sjølv om det er mest vanleg at dei reiser åleine ut i besøk.

Vaktordningar gjer tenesta døgnkontinuerleg. Det er vanleg at eldrealarmer, utplassert hjå brukarane, varslar ein sentral som igjen kontaktar ein heimesjukepleier på vakt. Eldrealarmen gjev ei tryggleik for at ein pleietrengande som fell og ikkje kjem opp, kan tilkalla hjelp utan å koma seg til telefonen.

Det er vanleg at heimesjukepleiaren er utstyrt med mobiltelefon med heimesjukepleiedistriktet sitt vaktnummer.

## Kjelder

**Denne artikkelen bygger på «[[:nb:Hjemmesykepleie|Hjemmesykepleie]]» frå ,  den 26. januar 2018.*
Heimehjelp

**Heimehjelp** er ei profesjonell teneste som hjelper einkvan til å bu heime med oppgåver som personleg stell, matlaging, reingjering, vedlikehald, innkjøp og papirarbeid. 

Ein kan ha høve for heimehjelp på grunn av sjukdom, skade, funksjonshemming, alder eller anna. I nokre høve kan ein betala for heimehjelp, men i andre kan ein vera gratis for brukaren, til dømes i velferdssamfunn etter behov eller gjennom velgjerdsorganiasjonar.

## Heimehjelp i Noreg
Heimehjelp høyrer til dei sosiale omsutstenester i Noreg, og skil seg frå heimesjukepleie som tilhøyrer helsetenester. Heimehjelp er definert i Standard for næringsgruppering (SN) som kode 88.10. Den kommunale omsutstenesta er den som vedtek om ein kan motta slik hjelp.

Brukarstyrt personleg assistanse er ei alternativ organisering av denne tenesta.

## Kjelder


**Denne artikkelen bygger på «[[:nb:Hjemmehjelp|Hjemmehjelp]]» frå ,  den 26. januar 2018.*
Margaret Eckbo

**Margaret Eckbo** () er ein norsk politikar for Frp. Ho var byråd for velferd og sosiale tenester i Oslo i perioden 2003 til 2006, og vart i 2006 direktør i Gravferdetaten i Oslo kommune. 

Eckbo er utdanna sjukepleiar og har jobba som avdelingssjukepleiar på Ullevål sjukehus. Ho var dagleg leiar for bygningsfirmaet Borgea Bygg AS frå 1989 til 1995.

Eckbo gjekk inn i byrådet i 2003. Ho stod bak ein del omstridde vedtak, blant anna vedtaket om å oppløysa det såkalte Plata-miljøet. I oktober 2005 fremja Raud Valallianse sin representant i bystyret, Erling Folkvord, mistillitsforslag mot Eckbo. I august 2005 måtte ho offentleg seia seg lei for ei utsegn der ho samanlikna ein katt og menneske med Downs syndrom. Eckbo trekte seg som byråd 17. januar 2006.
Hausten 2006 vart ho tilsett av Byrådet i Oslo som ny direktør i Gravferdetaten i ei åremålsstilling på seks år.  

Eckbo var gift med Eivind Eckbo (1927–2017), som var formann i Anders Langes parti, forlauparen til Framstegspartiet, frå 1974 til 1975.

## Kjelder

**Denne artikkelen bygger på «[[:nb:Margaret Eckbo|Margaret Eckbo]]» frå ,  den 26. januar 2018.*  
 
## Bakgrunnsstoff
* Ny direktør i Gravferdetaten
Stenka Rasin

**Stepan** (Stenka) **Timofejevitsj Razin**, i Noreg mest kjend som  **Stenka Rasin** () var ein russisk kosakkleiar som leidde eit opprør mot adelen og tsaren i det sørlege Russland.

## Kosakkopprøret 1670-71

Russland sin lange krig mot Sverige og Polen på 1500- og 1600-talet førte til tunge skattebyrdar og tvangsrekrutteringar til den russiske hæren. Difor rømde mange bønder sørover for å slutta seg til kosakkane.

Det var lett å rekruttera bønder som var heilt utan rettar under liveigenskapet med lovnader om likestilling. I Astrakhan vart det utropt ein kosakkrepublikk etter blodige stridar. Opprøra heldt fram i over eit år og den russiske hæren vart nøydd til å overvinna kosakkane åtte gonger på slagmarka før uroa slutta. Til slutt var det kosakkane sine interne stridar som førte til nederlaget deira. Stenka Razin og broren hans Frol vart tekne til fange i 1671. Dei vart grusamt torturerte og vart til slutt hakka i bitar på Den raude plassen i Moskva.

## Stenka Rasin i kulturen

Stenka Rasin er helten i ein populær russisk folkesong med tekst av Dmitrij Sadovnikov frå 1883. Melodien er tradisjonell), betre kjent i Russland som «Volga, Volga mat' rodnaya» ('Volga, Volga, mora til fødelandet'). Songen vart dramatisert i 1908 i den aller første russiske langfilmen, *Ponisovaja Volnitsa*, regissert av Vasilij Gonsjarov. Melodien har òg vorte brukt til drikkeviser, m.a. studentvisa «Upp på väggen går ein gädda», frå Åbo Akademi.

Tom Springfield skreiv engelsk tekst til songen og gav han tittelen «The Carnival is Over». Dette vart ein slager for den australske gruppa The Seekers i 1965, som avslutta konsertane sine med han.

C.C. Bøyesen har skrive ei norsk tekst. På norsk har han tittelen «Heimlaus». Songen vart spelt inn av Jan Høiland med Carsten Kloumans orkester 4. desember 1961. Han vart utgjeven på singlen Columbia 45GN 1698.

Visa er òg spelt inn på norsk på albumet *[[Frem fra Glemselen]] kap. 8* med Helge Borglund.

Rasin blei også hylla av futuristen Velimir Khlebnikov med eit palindrom på 408 linjer i det førrevolusjonære tsarriket.

Razin er også tema for Aleksandr Glazunov sitt symfoniske dikt *Stenka Rasin*, Symfoni nr. 8 av Nikolaj Mjaskovskij (op. 26, 1925), ein kantate av Sjostakovitsj, op. 119, eit dikt frå 1964 av Jevgenij Jevtusjenko, og romanen *Я пришёл дать вам волю* ('Eg har kome for å gje dykk fridom') av Vasilij Sjukjhin.

## Kjelder

**Denne artikkelen bygger på «[[:nb:Stenka Rasin|Stenka Rasin]]» frå ,  den 26. januar 2018.*  
 


**Delar av denne artikkelen bygger på «[[:en:Stenka Razin|Stenka Razin]]» frå ,  den 2. september 2019.*  
 
## Bakgrunnsstoff
* Videosnutt Stenka Rasin sungen av Koret til sovjetarmeen
Praktisk-pedagogisk utdanning

**Praktisk-pedagogisk utdanning** (**PPU**) er ei eittårig vidareutdanning ved universitet og høgskular i Noreg som kvalifiserer for arbeid som lærar, adjunkt eller lektor i mellomtrinnet til barneskulen, ungdomsskule eller vidaregåande skule. Utdanninga baserer seg på tidlegare utdanning i minst tre år som inkluderer minst eitt skulefag på 60 studiepoeng eller meir. Ein kan òg søkja opptak basert på yrkesutdanning.

Studiet inneheld både undervising i generelle pedagogiske emne og fagdidaktikk i eit eller fleire skulefag. Praksis i 12-14 veker ved ein skule er ein obligatorisk del av studiet.

Om ein ikkje har allmennlærarutdanning eller tilsvarande er det eit krav om PPU for å få fast tilsetning i undervisingsstilling ved norske skular. Tidlegare vart utdanninga kalla pedagogisk seminar (ped.sem.) og varte då berre eit halvt år.

## Kjelder

**Denne artikkelen bygger på «[[:nb:Praktisk-pedagogisk utdanning|Praktisk-pedagogisk utdanning]]» frå ,  den 26. januar 2018.*  
 
## Bakgrunnsstoff
* PPU ved UiO
* PPU for yrkesfag ved Høgskulen i Oslo og Akershus 
* PPU ved NTNU 
* Forskrift til opplæringsloven, Kapittel 14. Krav til kompetanse ved tilsetning i undervisingsstilling http://www.lovdata.no/for/sf/kd/xd-20060623-0724.html#map049
* Forskrift til rammeplan for praktisk-pedagogisk utdanning
Tjøme (fleirtyding)

**Tjøme** kan vise til:

* Tjøme, tidlegare kommune, no ein del av Færder kommune
* Øya Tjøme, øy på vestsida av ytre Oslofjord 
* Tettstaden Tjøme, tettstad på øya Tjøme i Færder kommune
Politigradar i Canada

Dette er eit oversyn over **politigradar i [[Canada]].**
## Royal Canadian Mounted Police

## Provinspoliti og lokalpoliti
Skeise-VM 1967 for kvinner

**Verdsmeisterskapen på skeiser 1967 for kvinner** fann stad i Deventer i Nederland 18. og 19. februar 1967. 33 utøvarar frå 12 land deltok i stemnet, av dei to frå Noreg. Meisterskapen i firkamp bestod av dei fire øvingane 500 m, 1000 m, 1500 m og 3&nbsp;000 meter.

Stien Kaiser frå Nederland vart verdsmeister, som den fyrste kvinna frå sitt land. Etter at Dianne Holum frå USA vann 500 meter fekk Kaiser bestetid på alle dei attverande distansane.

## Skeise-VM 1967



Dato: 18./19. februar 1967

### 500 meter




### 1500 m




### 1000 m




### 3&nbsp;000 m




## Kjelder
*Arbeiderbladet 20. februar 1967
Dianne Holum

**Dianne Mary Holum** () er ein USA-amerikansk tidlegare skeiseløpar og -trenar frå Chicago, som vart olympisk meister på 1500 meter i 1972.

Holum slo gjennom i 1967-sesongen, då ho som 15-åring vann 500-meteren under Skeise-VM 1967 i Deventer og vart nummer tre i meisterskapen. Året etter tok ho sølvmedaljen på 500 m og bronsen på 1000 m under Vinter-OL 1968 i Grenoble. Vinteren 1971 kom ho på tredjeplass ved Sprint-VM 1971 i Inzell. Under vinterleikane 1972 i Sapporo sikra Holum seg gullmedaljen på 1500 m og sølvmedaljen på 3000 meter. Sidan i OL-sesongen kneip ho andreplassen ved Sprint-VM 1972 i Eskilstuna og tredjeplassen i Skeise-VM i Heerenveen, for så å leggje opp.  

Holum var seinare skeisetrenar for mellom andre Eric Heiden.

## Kjelder
Skeise-VM 1970 for kvinner

**Verdsmeisterskapen på skeiser 1970 for kvinner** fann stad i West Allis i delstaten Wisconsin i USA, 28. februar og 1. mars 1970. 22 utøvarar frå 8 land deltok i stemnet, av dei tre frå Noreg. Meisterskapen i firkamp bestod av dei fire øvingane 500 m, 1000 m, 1500 m og 3&nbsp;000 meter.

Atje Keulen-Deelstra frå Nederland vart verdsmeister framom landskvinna Stien Kaiser. Ljudmila J. Titova vann dei to kortaste distansane, på 1000 m delte ho sigeren med norske Sigrid Sundby, medan nederlandske Ans Schut gjekk til topps på dei to lengste distanseøvingane.

## Skeise-VM 1970



Dato: 28. februar/1. mars 1970


### 500 m





### 1500 m





### 1000 m





### 3&nbsp;000 m





## Kjelder

**Denne artikkelen bygger på «[[:nl:Wereldkampioenschap schaatsen allround vrouwen 1970|Wereldkampioenschap schaatsen allround vrouwen 1970]]» frå ,  den 30. januar 2025.*
Øya Tjøme

::*Denne artikkelen handlar om øya Tjøme. For den tidlegare kommunen, sjå [[Tjøme]].*
**Tjøme** er ei øy i Færder kommune i Vestfold. Ho ligg sør for
Nøtterøy med brusamband via Vrengenbrua.

Øya har eit areal på 39,4 km².

## Kjelder
Live at the International, Las Vegas

***Live at the International, Las Vegas***  er eit konsertalbum av Jerry Lee Lewis som kom ut på Mercury Records i 1970.

Albumetm vart ein hit for Lewis og nådde femteplassen på countrylista til *Billboard*.

## Innhald

## Medverkande
*Jerry Lee Lewis - vokal, piano
*Buck Hutcheson - gitar
*Ned Davis - steelgitar
*Kenny Lovelace - fele, gitar
*Eddie DeBruhl - bass
*Morris Tarrant - trommer

## Kjelder

**Denne artikkelen bygger på «[[:en:Live at the International, Las Vegas|Live at the International, Las Vegas]]» frå ,  den 27. januar 2018.*
In Loving Memories: The Jerry Lee Lewis Gospel Album

***In Loving Memories: The Jerry Lee Lewis Gospel Album*** er eit studioalbum av Jerry Lee Lewis. Det kom ut på Mercury Records i 1971. 

Lewis hadde alltid hatt eit auge til gospel og var stadig i personleg konflikt mellom gudstrua si og kjærleiken til «djevelens musikk». 

Lewis produserte albumet sjølv me systera si Linda Gail Lewis, som skreiv på baksida av omslaget at «Jerry Lee har alltid spelt si eiga form for gospel.»  I tillegg til dei vanlege krem-musikarane som akkompagnerte han på dei førre countryalbuma på Mercury, hadde Lewis med seg Jordanaires og Nashville Sounds. Albumet inneheld kjende gospelsongar, som «I'll Fly Away» og «Lily of the Valley» i tillegg til tre songar skrivne av Linda Gail og manageren til Lewis,  Cecil Harrelson.  

*In Loving Memories* kom ut 1. januar 1970 og marknadsført av Mercury. Albumet klatra til 18. plassen på countrylista til *Billboard*. Greg Adams frå AllMusic meinte «My God's Not Dead» og «I'll Fly Away» var dei beste på albumet. 

## Innhald

## Kjelder


**Denne artikkelen bygger på «[[:en:In Loving Memories: The Jerry Lee Lewis Gospel Album|In Loving Memories: The Jerry Lee Lewis Gospel Album]]» frå ,  den 27. januar 2018.* 
*** oppgav desse kjeldene:*
There Must Be More to Love Than This av Jerry Lee Lewis

***There Must Be More to Love Than This*** er eit musikkalbum av Jerry Lee Lewis som kom ut på Mercury Records i 1971.

Albumet inneheld fleire songar om utruskap, som «Home Away from Home», «Woman, Woman (Get Out of My Way)» (med systera Linda Gail Lewis som ein av låtskrivarane) og tittelsporet av Jerry Chesnut, som hadde gått til toppen av countrylistene i 1970. 

Lewis sjølv var særskild glad i «Sweet Georgia Brown» – særleg gitaristen Kenny Lovelace sin felesolo i songen. 

*There Must Be More to Love Than This* vart nok eit hitalbum for Lewis og nådde åttandeplassen på countrylista til *Billboard*. 

## Innhald

## Medverkande
*Jerry Lee Lewis – vokal, piano
*Buck Hutcheson, Chip Young, Harold Bradley, Ray Edenton – gitar
*Ned Davis – steelgitar
*Kenny Lovelace – fele
*Bob Moore, Eddie DeBruhl – bass
*Buddy Harman, Kenny Buttrey – trommer

## Kjelder

**Denne artikkelen bygger på «[[:en:There Must Be More to Love Than This (album)|There Must Be More to Love Than This (album)]]» frå ,  den 27. januar 2018.*
Touching Home av Jerry Lee Lewis

***Touching Home*** er eit musikkalbum av Jerry Lee Lewis som kom ut på Mercury Records i 1971.

Singelen «Touching Home» vart den tolvte hitten Lewis fekk inn på Topp 10 på countrylista sidan 1968. Songen vart tittelsporet på det tredje albumet hans på Mercury i 1971. Ein annan singel, «When He Walks On You (The Way You Have Walked on Me)», nådde 11. plassen på countrylista. Albumet inneheld òg Kris Kristofferson sin «Help Me Make It Through the Night». Han spelte òg inn eit par songar som syster hans, Linda Gail Lewis, skreiv i lag med ektemannen sin og gitaristen til Lewis, Kenny Lovelace, som «Foolish Kind of Man».

Albumet nådde 11. plassen på countrylista til *Billboard*.

## Innhald

## Medverkande
*Jerry Lee Lewis - vokal, piano
*Chip Young, Dale Sellers, Harold Bradley, Jerry Shook, Pete Wade, Ray Edenton - gitar
*Lloyd Green, Pete Drake - steelgitar
*Kenny Lovelace - fele
*Bill Strom, Bob Moore - bass
*Buddy Harman, Jerry Carrigan - trommer
*The Nashville Sounds, The Jordanaires - vokalakkompagnement

## Kjelder

**Denne artikkelen bygger på «[[:en:Touching Home (album)|Touching Home (album)]]» frå ,  den 27. januar 2018.*
Would You Take Another Chance on Me?

***Would You Take Another Chance on Me?*** er eit album av Jerry Lee Lewis som kom ut på Mercury Records i 1971. Dette var det fjerde albumet Lewis gav ut på Mercury dette året, og inneheld eit radikalt arrangement av Kris Kristofferson-klassikaren «Me and Bobby McGee» med eit strykeorkester. I tillegg til Kristofferson, vende Lewis stadig attende til Merle Haggard, denne gongen med songen «Swinging Doors».
 
Tittelsporet på albumet vart den andre countryhitten til Lewis i 1971, og «Me and Bobby McGee» nådde så vidt Topp 40 på poplista, den første gongen for Lewis sidan 1961. Sjølve albumet klatra heilt til tredjeplassen på countrylista til *Billboard*.

## Innhald

## Medverkande
*Jerry Lee Lewis - vokal, piano
*Chip Young, Harold Bradley, Jerry Kennedy, Ray Edenton - gitar
*Pete Drake - steelgitar
*Kenny Lovelace - fele
*Bob Moore - bass
*Bill Strom - organ
*Buddy Harman - trommer
*The Nashville Edition - vokalakkompagnement; Cam Mullins - arrangement på «Would You Take Another Chance on Me», «Me and Bobby McGee» og «For the Good Times»
*The Nashville Sounds - vokalakkompagnement

## Kjelder

**Denne artikkelen bygger på «[[:en:Would You Take Another Chance on Me?|Would You Take Another Chance on Me?]]» frå ,  den 27. januar 2018.* 
*** oppgav desse kjeldene:*
The Killer Rocks On

***The Killer Rocks On*** er eit studioalbum av Jerry Lee Lewis som kom ut på Mercury Records i 1972.

Etter ei rekkje countryalbum gjekk Lewis attende til rock and roll-røtene med *The Killer Rocks On*. Han hadde prøvd dette i midten av 1960-åra med album som *[[The Return of Rock]]* og *Memphis Beat* utan noko særleg suksess. Tidleg i 1970-åra var gammal rock and roll blitt populært att, og for originale rockeartistar som Lewis, Little Richard og Chuck Berry var dette gode nyhende. 

Albumet er mest kjend for ein versjon av «Chantilly Lace», som var skriven av J.P. Richardson. Han omkom i ein flystyrt i lag med Buddy Holly i 1959.  Singelen nådde topp 40 på poplista, som den første Lewis-songen sidan «What'd I Say» i 1961.  

## Innhald

## Medverkande
*Jerry Lee Lewis - vokal, piano
*Chip Young, Dale Sellers, Harold Bradley, Pete Wade, Ray Edenton, Jerry Kennedy - gitar
*Pete Drake - steelgitar
*Kenny Lovelace - fele
*Bob Moore - bass
*Bill Strom - organ
*Buddy Harman - trommer
*Charlie McCoy - marimba; arrangør på «Turn on Your Love Light»
*Dolores Edgen, Hursel Wiginton, Joe Babcock, Millie Kirkham, Rickie Page, Trish Williams - korvokal
*Cam Mullins - arrangement

## Kjelder

**Denne artikkelen bygger på «[[:en:The Killer Rocks On|The Killer Rocks On]]» frå ,  den 27. januar 2018.* 
*** oppgav desse kjeldene:*
Sigrid Sundby

**Sigrid Milfrid Sundby**, gift **Sundby-Dybedahl**, () var ein norsk skeiseløpar frå Rakkestad. Ho vart norsk firkampmeister ni gongar og sprintmeister to gongar. I 1970 tok ho tredjeplassen under Skeise-VM i West Allis. Sundby var medlem i Rakkestad Idrettsforening til 1963, seinare Arbeidernes Skøyteklubb i Oslo.

Sundby var Noregs beste kvinnelege skeiseløpar i ein tiårsperiode, dei siste sesongane i konkurranse med Lisbeth Berg. Ho vart  norsk meister årleg i perioden 1963 til 1970, og atter i 1973. I 1972 og -73 sigra ho også i den nasjonale sprintmeisterskapen. Gjennom åra sette ho 17 norske rekordar, fordelt over alle distansane.

Sundby hevda seg på tre av distanseøvingane under dei olympiske vinterleikane 1968 i Grenoble, der ho vart nummer fire på 1500 m og seks både på 500 m og 1000 m. Under verdsmeisterskapen i firkamp i West Allis i 1970 tok ho tredjeplassen, slått einast av dei nederlandske utøvarane Atje Keulen-Deelstra og Stien Kaiser. I sprint-VM vart ho som best nummer fire.

Sundby-Dybedahl la opp etter 1976-sesongen. Åre etter døydde ho i Oslo av kreft, 35 år gammal.

## Kjelder

**Denne artikkelen bygger på «[[:nb:Sigrid Sundby|Sigrid Sundby]]» frå ,  den 27. januar 2018.*
Vicente Guerrero

**Vicente Ramón Guerrero Saldaña** () var ein av dei leiande revolusjons-generalane under Sjølvstendekrigen i Mexico. Han kjempa for sjølvstende frå Spania og var i 1829 president i Mexico. Guerrero var av afro-mestis opphav og stridde for det meksikanske folk og forbaud slaveri gjennom si korte styringstid. Han kom til makta 1. april 1829 i eit kupp og vart styrta under eit opprør same året den 17. desember. Vel eitt år seinare vart han avretta på ordre frå det reaksjonære statstyret som tok makta etter han.

## Kjelder

**Denne artikkelen bygger på «[[:en:Vicente Guerrero|Vicente Guerrero]]» frå ,  den 27. januar 2018.*
Who's Gonna Play This Old Piano?

***Who's Gonna Play This Old Piano...Think About It, Darlin***' er eit studioalbum av Jerry Lee Lewis som kom ut på Mercury Records i 1972.

Det andre albumet til Lewis i 1972 skilde seg ikkje berre ut frå det førre albumet hans, *[[The Killer Rocks On]]*, men òg frå dei tidlegare countryalbuma hans som *[[Another Place, Another Time]]* og *[[She Still Comes Around (To Love What's Left Of Me)]]*. I motsetnad til desse albuma der musikken vart framført i ein enkel, «hardnakka» stil, var *Who's Gonna Play This Old Piano...Think About It, Darlin*' langt meir i tråd med den glattare, «countrypolitan»-stilen som yrja å dominere countryradio tidleg i 1970-åra. «She's Reaching for My Mind», «Too Many Rivers» og «No Traffic Out of Abilene» inneheld alle strykarar og ei rekkje korvokalistar, sidan produsenten Jerry Kennedy prøvde å gjere albumet så moderne som mogeleg. 

Sjølv om albumet nådde tredjeplassen på countrylista til *Billboard*, signaliserte det byrjinga på slutten for den lange rekkja med hitssignalr for Lewis. Tittelsporet klarte ikkje å nå topp 10 på lista og stoppa på 14. plassen. 

## Innhald

## Medverkande
*Jerry Lee Lewis - vokal, piano
*Chip Young, Dale Sellers, Harold Bradley, Jerry Kennedy, Pete Wade, Ray Edenton - gitar
*Pete Drake - steelgitar
*Kenny Lovelace - fele
*Bob Moore - bass
*Bill Strom - organ
*Buddy Harman - trommer
*Bob Phillips - trompet
*Wayne Butler - trombone
*Stephen Sefsik - klarinett
*Carol Montgomery, Dolores Edgin, Hurshel Wiginton, Joe Babcock, Millie Kirkham, Rickie Page, Trish Williams - vokalakkompagnement 
*Cam Mullins - arrangement

## Kjelder

**Denne artikkelen bygger på «[[:en:Who&#39;s Gonna Play This Old Piano?|Who&#39;s Gonna Play This Old Piano?]]» frå ,  den 27. januar 2018.* 
*** oppgav desse kjeldene:*
The Session...Recorded in London with Great Artists

***The Session...Recorded in London with Great Artists*** er eit dobbeltalbum av Jerry Lee Lewis som kom ut på Mercury Records i 1973. Det vart spelt inn i London i lag med britiske artistar som Peter Frampton og Albert Lee.

## Bakgrunn
Etter ei rekkje countryhitar sidan 1968 og ei ny interesse for gammal rock and roll, vart Mercury inspirert til å fly Lewis til London for at han kunne få spele inn musikk med dugande britiske og irske musikarar, som Rory Gallagher, Kenney Jones, Albert Lee, Alvin Lee, Peter Frampton, Gary Wright og  Klaus Voormann.  Konseptet var ikkje nytt og Chuck Berry, Howlin' Wolf og B.B. King hadde alt gjort det same. 

## Innspeling
Innspelinga skal ha vore spent. Lewis hadde sjeldan spelt inn musikk utanfor Tennessee, og her kjende han seg utanfor komfortsona si med ei rekkje langhåra musikarar som stod rundt og såg på han medan han spelte. Albumet vart produsert av Steve Rowland og bestod hovudsakleg av nyinnspelingar av femtitals rock and roll-songar og somme nyare songar, som Creedence Clearwater Revival sin «Bad Moon Rising» og Gordon Lightfoot sin «Early Morning Rain».  Ein versjon av den gamle Lewis-songen «Drinking Wine Spo-Dee-O-Dee» vart hitsingelen frå albumet. Denne nådde 20. plassen på countrylista til Billboard og 41. plassen på poplista.  

Lewis innrømde seinare at han var imponert av dei britiske musikarane og kor profesjonelle dei var, og sa i *A Half Century of Hits*, «Eg sat ned ved pianoet, sette hovudtelefonane på og byrja å spele. Ingen av desse gutane røykte dop, tok piller eller drakk. Dei var reine. Verkeleg flott, og dei var dei beste musikarane eg har høyrt.»    

*The Session* vart det høgast plasserte albumet til Lewis på poplista sidan 1964 og *[[Golden Hits of Jerry Lee Lewis]]*. Albumet nådde 37. plassen. På countryalbumlista klatra det heilt til fjerdeplassen. 

## Innhald

## Medverkande
*Jerry Lee Lewis - vokal, piano
*Albert Lee, Alvin Lee, Chas Hodges, Joe Jammer, Mick Jones, Peter Frampton, Rory Gallagher - gitar
*Drew Croon, Gary Taylor, Kenny Lovelace, Raymond Barry Smith - akustisk gitar
*Delaney Bramlett, Rory Gallagher - flaskehalsguitar
*B.J. Cole - pedalsteel
*Kenny Lovelace - fiolin
*Chas Hodges, John Gustafson, Klaus Voormann - bass
*Andy Bown, J. Peter Robinson - elektrisk piano
*Andy Bown, Gary Wright, Matthew Fisher, Tony Ashton - orgel
*Kenney Jones, Mike Kellie, Pete Gavin - trommer
*Brian Parrish, Gary Taylor, Jerry Lee Lewis jr., Matthew Fisher, Mike Kellie, Pete Gavin, Raymond Barry Smith, Steve Rowland, Tony Ashton, Tony Colton - perkusjon
*Brian Parrish - munnspel
*Casey Synge, Dari Lalou, Keren Friedman, Thunderthighs - korvokal
;Teknisk
*Charles Fach - leiande produsent
*Martin Rushent - lydteknikar

## Kjelder

**Denne artikkelen bygger på «[[:en:The Session...Recorded in London with Great Artists|The Session...Recorded in London with Great Artists]]» frå ,  den 27. januar 2018.* 
*** oppgav desse kjeldene:*
Alf Johan Svele

**Alf Johan Svele** () er ein norsk lokalpolitikar frå Høgre.

Frå 2007 er han ordførar i Holmestrand kommune.

## Kjelder


**Denne artikkelen bygger på «[[:nb:Alf Johan Svele|Alf Johan Svele]]» frå , den 27. januar 2018, revisjon [https://no.wikipedia.org/w/index.php?title=Alf_Johan_Svele&oldid=18157122 18157122]*
Dei russiske luft- og romfartsstyrkane

**Dei russiske luft- og romforsvarsstyrkane** (***VKS***; ***V'''ozdushno''-***K**osmicheskiye'' ***S*'ily*; [[kyrillisk]]; *Воздушно-космические силы'') er ei eiga forsvarsgrein i Russland og er eit resultat av ei samanfletting av dei førre forsvarsgreinene «Fly- og luftforsvar» og «Romstyrkane». Grunnen til samanslåinga den 1. august 2015 var betre effektivitet og logistikkstøtte. Hovudkvarteret ligg i Moskva.

## Referansar


## Bakgrunnsstoff
*
Skeise-VM 1966 for kvinner

**Verdsmeisterskapen på skeiser 1966 for kvinner** fann stad på Øya stadion i Trondheim 12. og 13. februar 1966. 35 utøvarar frå 15 land deltok i stemnet, av dei to frå Noreg. Meisterskapen i firkamp bestod av distanseøvingane 500 m, 1000 m, 1500 m og 3&nbsp;000 meter.

Valentina Stenina frå Sovjetunionen vart verdsmeister for tredje gong. Steninas landskvinner Irina Jegorova og Tatjana Rastopsjina stod for bestetidene på høvesvis 500 m og 1000 m, medan Kim Song-sun frå Nord-Korea gjekk den kvikkaste 1500-meteren og nederlandske Stien Kaiser brukte minst tid på å kome seg i mål på 3&nbsp;000 meter.

## Skeise-VM 1966



Dato: 12./13. februar 1966

### 500 m




### 1500 m




### 1000 m




### 3&nbsp;000 m




## Kjelder
*Arbeiderbladet 14. februar 1966
Sometimes a Memory Ain't Enough

***Sometimes a Memory Ain't Enough*** er eit musikkalbum av Jerry Lee Lewis som kom ut på Mercury Records i 1973.

*Sometimes a Memory Ain't Enough* klatra til sjetteplassen på countrylista til *Billboard* og same plass nådde tittelsporet. Etter det meir rockeprega *The Sessions* gjekk Lewis attende til glatt og radiovenleg country på dette albumet. 

## Innhald

## Kjelder


**Denne artikkelen bygger på «[[:en:Sometimes a Memory Ain&#39;t Enough|Sometimes a Memory Ain&#39;t Enough]]» frå ,  den 28. januar 2018.*
Kaija Mustonen

**Kaija Marja Mustonen** () er ein finsk tidlegare skeiseløpar frå Helsinki som vart olympisk meister på 1500 meter i 1968.

Mustonen vart finsk meister sju år på rad, 1962-68. Internasjonalt slo ho gjennom i 1964-sesongen, då ho sikra seg sølv på 1500 m og bronse på 1000 m under Vinter-OL 1964 i Innsbruck, sidan kom ho på fjerdeplassen i skeise-VM. Fire år seinare gjekk ho sterke løp i alle distanseøvingane då vinterleikane 1968 fann stad i Grenoble, etter sjetteplass på 500 m vann ho gullmedaljen på 1500 meter og heldt fram med å verte nummer fire på 1000 m og avslutta med sølv på 3&nbsp;000 meter.

## Kjelder
Presidentadministrasjonen i Russland

**Presidentadministrasjonen i Russland** (russisk Администрация президента России) er den utøvande organisasjonen til presidenten i Russland. Den vart grunnlagd av Boris Jeltsin i 1991. Sjefen for denne organisasjonen vert vald direkte av presidenten sjølv, og treng ikkje verta godkjend av noka anna styresmakt. Personellet i organisasjonen vert i sin tur utpeikt av sjefen. Organisasjonen hadde då omlag 2000 tilsette.
Southern Roots: Back Home to Memphis

***Southern Roots: Back Home In Memphis*** er eit musikkalbum av Jerry Lee Lewis som kom ut på Mercury Records i 1973.

*Southern Roots: Back Home In Memphis* vart marknadsført som eit «comebackalbum» for Lewis, som i beste fall var villeiande. Lewis hadde hatt stor suksess på countrylistene sidan 1968 og fått 15 hittar inn på topp 10 (inkludert fire på toppen) og utselde konsertar. Albumet inneheld derimot langt meir rock and roll-prega songar enn country. 

## Innspeling
Albumet vart produsert av Huey Meaux og innspelinga byrja i september 1973, som vart eit dårleg år for Lewis. Han hadde blitt fengsla og bøtelagt for å køyre i alkoholpåverka tilstand. Kort tid etter han slapp ut omkom sonen Jerry Lee Lewis jr. i ei bilulukke, og tre veker seinare søkte den fjere kona hans, Jaren, om skilsmisse. Albumet har ei kraftig soul-kjensle og Lewis vart akkompagnert av folk frå Stax Records som Steve Cropper, Al Jackson jr. og Donald «Duck» Dunn, i tillegg til rock and roll-ikonet Carl Perkins og Memphis Horns. 

*Southern Roots* gjekk inn på countrylista til *Billboard*, og nådde sjetteplassen. 

## Innhald

## Medverkande
*Jerry Lee Lewis - vokal, piano
*Carl Perkins, James Tarbutton, Kenny Lovelace, Paul Cannon, Steve Cropper, Tony Joe White - gitar
*Charles Owens - steelgitar
*Donald «Duck» Dunn, Herman «Hawk» Hawkins, Tommy Cathey - bass
*J.L. «Marty» Morrison, James Brown - orgel
*Augie Meyers - Vox-orgel
*Al Jackson, Jr., Joel Williams, Robert «Tarp» Tarrant - trommer
*Jerry Lee Lewis, Jr. - perkusjon
*Mack Vickery - munnspel
*Bill Taylor, Mark Lindsay, Russ Carlton - blåsarar
*Memphis Horns: Andrew Love, Ed Logan, Jack Hale, James Mitchell, Wayne Jackson - blåsarar
*Sugar Sweets - korvokal

## Kjelder

**Denne artikkelen bygger på «[[:en:Southern Roots: Back Home to Memphis|Southern Roots: Back Home to Memphis]]» frå ,  den 28. januar 2018.* 
*** oppgav desse kjeldene:*
Kappklippehoppar

**Kappklippehoppar** (*Chaetops frenatus*) er ein nær gråtraststor insektetande sporvefugl som er endemisk for fjellområde med fynbos-vegetasjon i sørlegaste Sør-Afrika.

## Skildring

Kappklippehopparen er 23-25 ​​cm i kroppslengd, inkludert ein lang svart hale, og han har kraftige bein. Hannar har svart og gråstripa overside av hovud, nakke og rygg, vengene er i hovudsak svarte, og heile undersida og overgumpen er kastanjefarga. Dei har ei tynn, uklår,  kvit augebrynstripe, *supercilium*, og ein brei kvit mustasje mot eit svart strupeområde. Iris er oransje til raud. Hofuglar er totalt sett bleikare i fargene, dei manglar svart strupe, og vengene er meir brunlege.

Dette er ein bakkelevande art som beitar på steina grunn og i steinur. Dei sit ofte oppe på ein stein.

Hekkebiologien er kjent som særeigen ved at paret lever monogamt i store territorium på 40-110 dekar, men i tillegg bidreg òg eit eller to individ som hjelparar under hekkinga. Bidraga inkluderer vanlegvis alarmering og vern av territorium, og fôring av ungar. Hoene hjelper òg med å byggje reir og å ruge. Kullet er på to egg, rugetida er ca. 20 dagar, og ungane har i tillegg ein reirperiode på ca. 20 dagar. Etter det kan ungar flyge etter 5 til 10 dagar.

Den nært nærskylde drakensbergklippehoppar, *Chaetops aurantius*, overlappar ikkje i utbreiingsområde. Hannar av den arten har oransje underside. Dei to artane utgjer tilsaman sin eigen biologiske familie Chaetopidae.

Populasjonen er estimert til ca. 33-60&nbsp;000 individ, og er trudd å vere minkande. Arten er klassifisert som globalt nær truga.

## Kjelder

**Denne artikkelen bygger på «[[:en:Cape Rockjumper|Cape Rockjumper]]» frå ,  den 28. januar 2018.*  
 
;Referansar 

## Bakgrunnsstoff
I-40 Country

***I-40 Country*** er eit musikkalbum av Jerry Lee Lewis som kom ut på Mercury i 1974.

Den lange rekkja som Lewis hadde hatt med singlar på countrylista byrja å roe seg. Sjølv om singelen «He Can't Fill My Shoes» nådde topp 10, klarte den andre singelen, «Tell Tale Signs», berre ein 18. plass, og Lewis nådde ikkje Topp 10-lista igjen før i 1976. Sjølve albumet klatra til ein 25. plass på countrylista til Billboard. 

## Innhald

## Kjelder

**Denne artikkelen bygger på «[[:en:I-40 Country|I-40 Country]]» frå ,  den 28. januar 2018.*
SVR

**Sluzjba vnesjnej razvedki**  (**SVR**, russisk *Служба внешней разведки*, 'Utanriksetterretningstenesta') er namnet til den primære eksterne etterretningsorganisasjonen til Russland. 

SVR utvikla seg etter at KGB vart reorganisert etter at Sovjetunionen braut saman. I oktober 1991 overtok  *Tsentralnaja Sluzjba Razvedki* (TsSR, 'sentral etterretningsteneste') etterretningsinnhentinga og analysen som før hadde sortert under det første hovuddirektoratet til KGB. I desember same året vart den tidlegare sjefen for dette direktoratet,  Jevgenij Primakov, utnemnd til leiar for organisasjonen, som samstundes fekk det nye namnet SVR. SVR vart offisielt oppretta den 18. desember 1991.

## Samansetjing
* Sjefen for SVR
** Sjefens kanseli
** Konsultgruppe
** Kollegium
** Første NK
** Statssekretær
** Presse og mediebyrå
** NK personell
** NK med ansvar for vitskapleg og teknisk etterretning
** NK med ansvar for materiel-teknisk støtte
** NK for etterretningsoperasjoner
*** Operasjonsleiing
*** Operativ avdeling
*** Avdeling for operativ støtte
*** Informatikkavdeling
*** Høgskulen i SVR
** Analyse- og informasjonsavdeling
** Avdeling for framande tryggingstenestar
** Avdeling for økonomisk etterretning

## Personell
Personellet er ikkje ein del av dei væpna styrkene, men er likevel militært oppsette med militære grader og sivile tenesteklasser.

## Kjelder


**Denne artikkelen bygger på «[[:nb:SVR|SVR]]» frå ,  den 28. januar 2018.*  


## Bakgrunnsstoff
*
Boogie Woogie Country Man

***Boogie Woogie Country Man*** er eit studioalbum av Jerry Lee Lewis som kom ut på Mercury Records i 1975.

På *Boogie Woogie Country Man* vende Lewis attende til ein meir «hardnakka» honky-tonk-country, slik han hadde spelt seint i 1960-åra og tidleg i 1970-åra, sjølv om produsenten Jerry Kennedy valde å ta med korsongarar for å glatte det ut noko. Songen «I Can Still Hear the Music in the Restroom» vart gjeven ut på singel, men nådde ikkje Topp 10-lista, og tittelsporet kom ikkje høgare enn 24. plassen.

Sjølve albumet klatra til 16. plassen på countrylista til *Billboard*.

## Innhald

## Kjelder

**Denne artikkelen bygger på «[[:en:Boogie Woogie Country Man|Boogie Woogie Country Man]]» frå ,  den 28. januar 2018.*
Odd Man In

***Odd Man In*** er eit studioalbum av Jerry Lee Lewis som kom ut i 1975 på Mercury.

## Innspeling
I midten av 1970-åra var Lewis blitt ei like stor countrylegende som han var eit rock and roll-ikon, og låtskrivarar gav han songar dei ønskte han skulle spele. 

*Odd Man In* klatra til 33. plassen på countrylista til *Billboard*, den dårlegaste plasseringa blant countryalbuma hans på Mercury sidan *Country Songs for City Folks* i 1965. To singlar, «A Damn Good Country Song» og «Don't Boogie Woogie» nådde ikkje Topp 20 på salslista. 

## Innhald

## Medverkande
*Jerry Lee Lewis - vokal, piano
*Billy Sanford, Chip Young, Don McMinn, Harold Bradley, Jerry Shook, Johnny Christopher, Pete Wade, Ray Edenton, Tommy Allsup - gitar
*Lloyd Green, Pete Drake - steelgitar
*Kenny Lovelace - fele
*Bob Moore, Mike Leech - bass
*Hargus «Pig» Robbins - piano, orgel
*Buddy Harman - trommer

## Kjelder

**Denne artikkelen bygger på «[[:en:Odd Man In|Odd Man In]]» frå ,  den 28. januar 2018.*
Country Class

***Country Class*** er eit studioalbum av Jerry Lee Lewis som kom ut på Mercury Records i 1976.

*Country Class* gav ein hit på countrylista, «Let's Put It Back Together Again», som klatra til sjetteplassen. Ein del av albumet går attende til dei musikalske røtene til Lewis, med to Hank Williams-songar og ei utgåve av folkevisa «Old Country Church», men hovudsakleg består albumet av balladar med glatt produksjon. Produsenten var Jerry Kennedy, som hadde produsert mange av albuma til Lewis. Albumet klarta til 16. plassen på countrylista. 

## Innhald

## Kjelder

**Denne artikkelen bygger på «[[:en:Country Class|Country Class]]» frå ,  den 28. januar 2018.*
Country Memories

***Country Memories*** er eit studioalbum av Jerry Lee Lewis som kom ut på Mercury Records i 1977.

## Bakgrunn
Det lange forholdet mellom Lewis, Mercury Records og produsenten Jerry Kennedy gjekk mot slutten i 1977. Han hadde høyrt til Mercury og dotterselskapet Smash sidan 1963 og sidan 1968 hatt mange countryhittar, mellom anna 17 inne på Topp 10. Dei siste åra hadde derimot albuma han byrja å vere overproduserte og hittane uteblei. Dei mange åra på turné med alkohol og piller byrja å slite på Lewis, som byrja å få helseproblem (som blødande magesår). Stemma hans byrja òg å bli merkbar hås. Han var framleis etterspurt som konsertartist, men spelte berre eitt album til for Mercury, *[[Jerry Lee Keeps Rockin']]* i 1978.

## Innspeling
Den siste store hitten til Lewis for Mercury var «Middle Age Crazy», ein song skriven av Sonny Throckmorton om ein mann som vil vere ung for alltid. Singelen klarta til fjerdeplassen på countrylista til *Billboard*. Ein annan singel, Bobby Braddock-balladen «Come On In», nådde òg Topp 10. 

## Innhald

## Kjelder

**Denne artikkelen bygger på «[[:en:Country Memories|Country Memories]]» frå ,  den 28. januar 2018.*
Utbytting

**Utbytting** på nynorsk peikar i retning av urettvis fordeling av verdiar, og i vert praksis brukt om arbeidsfolk som får låg løn for arbeidet i høve til verdien av det arbeidet dei gjer. Eit døme er utbytting av ulovlege innvandrarar som i nokre høve har slavelignande arbeidstilhøve.
Jerry Lee Keeps Rockin'

***Jerry Lee Keeps Rockin***' er eit studioalbum av Jerry Lee Lewis som kom ut på Mercury Records i 1978.

*Jerry Lee Keeps Rockin*' var det siste albumet Lewis spelte inn for Mercury Records, eit selskap han hadde vore på sidan 1963. Sjølv om Lewis ikkje hadde like mange hittar som før, nådde «I'll Find It Where I Can» topp 10 på countrylista. Albumet nådde derimot berre 40. plassen på countrylista til *Billboard*. 

## Innhald

## Kjelder

**Denne artikkelen bygger på «[[:en:Jerry Lee Keeps Rockin&#39;|Jerry Lee Keeps Rockin&#39;]]» frå ,  den 28. januar 2018.*
Jerry Lee Lewis (Elektra)

***Jerry Lee Lewis*** er eit studioalbum av Jerry Lee Lewis som kom ut på Elektra i 1979.

## Innspeling
Etter å ha vore 15 år på Mercury, byta Lewis til Elektra i 1978. Lewis hadde gått lei den overprodusserte countrymusikken han spelte for Mercury og den nye produsenten Bones Howe byrja å spele inn musikk med Lewis i januar 1979 i Los Angeles. Howe, som hadde arbeidd med Elvis Presley tidlegare og produsert album for Tom Waits og Juice Newton, sette i saman eit enklare band (inkludert den tidlegare Elvis-gitaristen James Burton) som likna bandet Lewis brukte på turné. Resultatet vart det beste Lewis hadde fått på fleire år. Singelen «Rockin' My Life Away» nådde berre 18. plassen på countrylista, men vart ein konsertfavoritt. 

## Mottaking
*Jerry Lee Lewis* fekk god kritikk, men selde ikkje så bra. Det nådde 23. plassen på countrylista til *Billboard* og berre 186. plassen på Billboard Topp 200. 

## Innhald

## Medverkande
*Jerry Lee Lewis - vokal, piano
*James Burton - elektrisk gitar, dobro
*Kenny Lovelace - akustisk & elektrisk gitar, fiolin
*Tim May - akustisk & elektrisk gitar
*Dave Parlato - bass
*Hal Blaine - trommer, perkusjon
*Ron Hicklin Singers - korvokal
*Bob Alcivar - strykearrangement, dirigent

## Kjelder

**Denne artikkelen bygger på «[[:en:Jerry Lee Lewis (Elektra album)|Jerry Lee Lewis (Elektra album)]]» frå ,  den 28. januar 2018.*
When Two Worlds Collide

***When Two Worlds Collide*** er eit studioalbum av Jerry Lee Lewis som kom ut på Elektra Records i 1980.

*When Two Worlds Collide* var det andre albumet Lewis spelte inn etter han forlet Mercury Records og det nådde 32. plassen på countrylista til *Billboard*. Tittelsporet vart gjeve ut på singel og nådde 11. plassen på countrylista, medan Jerry Chestnut-songen «Honky Tonk Stuff» nådde 28. plassen. 

## Innhald

## Kjelder

**Denne artikkelen bygger på «[[:en:When Two Worlds Collide|When Two Worlds Collide]]» frå ,  den 28. januar 2018.*
Rettferd

**Rettferd** eller **rettvise** er eit omgrep som står sentralt i all moral, rettsorden og religion, så vel som dagleglivet.  Det finst ikkje nokon allmenngyldig definisjon av omgrepet, og det finst eit mangfald av teoriar og definisjonar av kva som er rettferdig innan skjønnlitteratur, filosofi, politikk, teologi og antropologi.

## Historie
Rettferd er ein av dei fire klassiske kardinaldydane, og John Rawls hevdar at «Rettferd er den viktigaste dyden for sosiale institusjonar, slik sanning er det for system og tankar».

I antikken vart rettferd alltid logisk, eller etymologisk, sett opp mot urettvise. Etter andre verdskrigen utfordra fleire denne dualismen, sidan rettferd skil frå seg gjevmilde, nestekjærleik, nåde, sjenerøsitet eller medkjensle – sjølv om desse ofte vert sett i samanheng med rettferd.

## Forståing
Forståinga av rettferd vert påverka av kulturen, historie, mytologi og/eller religion. Etikken til kvar kultur utformar verde som påverkar oppfatninga av rettferd. Forsking viser at at oppfatninga til barn av rettferd vert endra med alderen.

### Rettsfilosofi
Den danske rettsfilosofen Alf Ross seier at dersom rettferd vert sett på som synonymt med likskap, og «dei like skal verta likt handsama», så kan rettferd sest på som ein subjektiv kjensle.

### Politisk filosofi
Klassisk liberalisme ser på likskap for lova som eit viktig prinsipp for å oppnå rettferd. John Locke meinte at rettferd har utgangspunkt i naturretten, og at rettferd er at individ eller grupper skal få som fortent. Rettferdig fordeling, og sosial rettferd er syn på rettferd som pregar delar av politikken. Karl Marx såg på det å «yta etter evne, motta etter behov» som rettferd, medan meritokratar meiner at å motta i samsvar med arbeid og evne er meir rettferdig. Andre ser på rettferd som gudgjeve, som eit harmonisk tilhøve, eller som ein sosial kontrakt. Utilitaristar som John Stuart Mill ser på det valet som gjev best resultat – er mest rettferdig, og at rettferd slik er underordna resultatet.

## Sjå òg
*Politisk filosofi

## Kjelder


**Denne artikkelen bygger på «[[:nb:Rettferdighet|Rettferdighet]]» frå ,  den 28. januar 2018.*  


## Litteratur
* Lars Fr. H. Svendsen *[http://www.civita.no/?download=35573&file=Rettferdighet.pdf Rettferd]*. Civita. 2014.
* John Rawls *Rettferdighet som rimelighet: en reformulering*. Innleiing ved Andreas Føllesdal, redigert av Erin Kelly, omsett av Kai Swensen Pax. 2003. ISBN 82-530-2432-0
* Richard Wilkinson og Kate Pickett *Ulikhetens pris: hvorfor likere fordeling er bedre for alle*. Omsett av Poul Henrik Poulsson Vert reitt Publica. 2011. ISBN 978-82-8226-029-9
* Beatrice Halsaa og Anne Hellum [red.] *Rettferd*. Universitetsforlaget. 2010. ISBN 978-82-15-01556-9
Ramnes

**Ramnes** er ein tidlegare kommune i Vestfold fylke og ei bygd i Tønsberg kommune. 

Ramnes kommune vart oppretta i samband med innføringa av Formannskapslovene i 1837. 
Kommunesenteret låg i Tingvoll.

Den 1. januar 2002 blei Ramnes kommune slått saman med Våle kommune til Re kommune.

## Kjelder
Killer Country

***Killer County*** er eit studioalbum av Jerry Lee Lewis som kom ut på Elektra Records i 1980.

*Killer Country* vart produsert av Eddie Kilroy, som hadde vore med på å gjenopplive karrieren til Lewis i 1968 då «Another Place, Another Time» vart ein hit på countrylistene. Singelen «Thirty-Nine and Holding» klatra til sjetteplassen på countrylita og vart den første hitten til Lewis på topp 10 sidan «Middle Age Crazy» i 1977 og den siste han har hatt til no. Ein annan singel, «Somewhere Over the Rainbow», nådde 18. plassen. 

## Innhald

## Kjelder

**Denne artikkelen bygger på «[[:en:Killer Country|Killer Country]]» frå ,  den 28. januar 2018.* 
*** oppgav desse kjeldene:*
Mahmud av Ghazni

**Mahmud av Ghazni** () var den viktigaste herskaren i det persiske Ghaznavide-dynastiet. Han var frå Ghazni-provinsen i Afghanistan, og var den første i dynastiet med tittelen «sultan». Han erobra austlege iranske område og nordvestlege delar av det indiske subkontinentet i tida frå 997 og til han døydde i 1030. Mahmud gjorde den tidlegare provinsbyen Ghazni eller Ghazna om til ein rik hovudstad for eit utstrekt rike som dekte det meste av dagensAfghanistan, austlege Iran og Pakistan.

## Bakgrunn
Mahmud var son av Sabuktigin, ein mamelukk av tyrkarherkomst som grunnla Ghaznavidedynastiet. 
Han var herskar i Ghazni frå 998. I 1021 invaderte og erobra han Multan og Panjab.

Han oppretta eit kulturelt sentrum med muslimsk profil i Lahore, og er rekna som grunnleggjaren av Delhisultanatet.

Riket hans blei kortvarig. Berre ti år etter hans død hadde det krympa til eit lokalt fyrstedøme i Aust-Afghanistan og Nordvest-India.

## Kjelder

**Denne artikkelen bygger på «[[:sv:Mahmud av Ghazni|Mahmud av Ghazni]]» frå ,  den 28. januar 2018.*  
**Denne artikkelen bygger på «[[:en:Mahmud of Ghazni|Mahmud of Ghazni]]» frå ,  den 28. januar 2018.* 
*** oppgav desse kjeldene:*
* 
*